Diari Oficial de la Generalitat Valenciana


Sumari del DOGV 3041, del 23-07-1997 (1997/8674)

RESOLUCIÓ de 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Guerrer de Moixent.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8674


Data del document
:   20-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 30 d'abril de 1997, del director general d'Interior de la Conselleria de Presidència, per la qual s'acorda inscriure en el Registre de Fundacions de la Comunitat Valenciana la denominada Fundació Guerrer de Moixent.  
Vist l'expedient per què se sol·licita inscriure en el Registre de Fundacions de la Comunitat Valenciana la denominada Fundació Guerrer de Moixent, incoat en data 17 de març de 1997, amb número de registre 18.588, pel senyor Álvaro Noguera Giménez, en representació de la Fundació, sobre la base dels següents:  
Fets  
Primer  
Que en data 21 de febrer de 1997, el senyor Álvaro Noguera Giménez i la senyora Agnés Borel Lemonnier van comparéixer davant el senyor Carlos Salto Dolla, notari del Col·legi de València, i van manifestar en aquest acte la voluntat de constituir la denominada Fundació Guerrer de Moixent, constitució que es dugué a terme mitjançant l'escriptura de la mateixa data i número de protocol 528, atorgada per l'esmentat notari.  
Que en el mateix acte va comparéixer la senyora Agnés Noguera Borel, per a acceptar el seu nomenament de patrona de l'esmentada Fundació.  
Segon  
Segons l'article 6 dels estatuts, els fins fundacionals generals són els següents:  
1) Promoure el col·leccionisme del joguet, especialment la figura històrica en miniatura.  
- El coneixement de la història, en particular la valenciana i la relacionada amb la milícia.  
- La conservació de peculiaritats etnogràfiques, com les arts aplicades, la gastronomia, els jocs, etc.  
2) Incentivar la creació i el manteniment d'un o diversos museus o col·leccions museogràfiques, desenvolupant, basant-se en això, tot tipus d'activitats, docents, lúdiques o les que en cada moment es consideren més adequades, així com difondre la interpretació cultural destinada a la identificació del públic amb els fins i les activitats de la Fundació pels sistemes que es creguen més oportuns.  
Aquests fins fundacionals es concreten en els fins particulars ressenyats en el mateix article, des de la lletra A) fins a la F) i amb els mitjans descrits en l'article 7 dels esmentats estatuts.  
Serà beneficiària de la Fundació qualsevol persona física o jurídica, sense cap discriminació. El Patronat o les persones designades per aquest, atenent l'esperit i conveniència dels fins fundacionals i de la mateixa Fundació, seleccionarà, quan el cas ho requerisca, beneficiaris específics entre els que complisquen els requisits que s'establiran amb anterioritat a l'elecció, que en qualsevol cas, es realitzarà atenent criteris d'imparcialitat i no-discriminació.  
Tercer  
El capital de la Fundació és de sis milions de pessetes (6.000.000 PTA) aportat pels fundadors de la següent forma: segons l'escriptura de constitució de data 21 de febrer de 1997, s'aporta un milió de pessetes (1.000.000 PTA), i segons l'escriptura de complement de data 14 de març de 1997, s'aporten cinc milions de pessetes (5.000.000 PTA); tot això, acreditat mitjançant el certificat de la Caixa d'Estalvis i Pensions de Barcelona, que s'incorpora en l'expedient.  
Quart  
D'acord amb allò que s'ha previst en l'atorgament quart de l'acta fundacional i el títol tercer dels estatuts, el Patronat és l'òrgan de govern de la Fundació. Es trobarà compost per un mínim de tres i un màxim de nou membres, que seran: dos patrons fundadors, amb caràcter vitalici: senyor Álvaro Noguera Giménez i senyora Agnés Borel Lemonnier; tres patrons fundacionals, que seran nomenats durant el primer any de vida de la Fundació, i el càrrec de la qual serà vitalici, d'aquests últims s'ha nomenat la senyora Agnés Noguera Borel; la resta de patrons ho seran per tres anys i podran ser reelegits per iguals períodes.  
El Patronat inicial queda compost per les següents persones:  
- President: Álvaro Noguera Giménez.  
- Vicepresident: Agnés Borel Lemonnier.  
- Secretari: Agnés Noguera Borel.  
La resta de l'articulat estatutari regula totes les qüestions previstes legalment en matèria de fundacions.  
Fonaments jurídics  
Primer  
La Constitució inclou en el títol I, capítol II, secció II, article 34, el dret de fundació per a fins d'interés general.  
Segon  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de manera duradora el seu patrimoni a la realització de fins d'interés general, circumstàncies que concorren en el present cas.  
Tercer  
Examinats els fins de la Fundació, la dotació així com les aportacions efectivament realitzades, aquells es consideren d'interés general, i aquestes inicialment suficients per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.  
Quart  
La carta fundacional i els estatuts continguts en l'escriptura pública de 21 de febrer de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix, segons l'article 6 dels seus Estatuts.  
Cinqué  
L'expedient ha sigut tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament; tot això, en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per l'Ordre de 25 de novembre de 1996, en què es refereix a l'estructura administrativa a nivell de servei.  
Vistos la Constitució; la Llei 30/1994, de 24 de novembre; el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal; el Decret 60/1995, de 18 d'abril, del Govern Valencià; l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana; i la resta de normativa de pertinent aplicació, resolc:  
Primer  
Inscriure com a fundació la denominada Fundació Guerrer de Moixent en el Registre de Fundacions de la Comunitat Valenciana amb el número 269 (V) i classificar-la com a cultural. El seu domicili radicarà a València, carrer dels Cavallers, 22, entresòl.  
   
Segon  
Aprovar els estatuts per què ha de regir-se la Fundació, elevats a escriptura pública davant el notari de València, senyor Carlos Salto Dolla, en data 21 de febrer de 1997 i número 528 de protocol.  
Tercer  
Aprovar el nomenament del primer Patronat segons figura en l'antecedent quart de la present resolució.  
Notifiqueu la present resolució. S'haurà d'advertir que contra aquesta, que no exhaureix la via administrativa, podrà presentar-s'hi un recurs ordinari davant aquest òrgan o davant el conseller de Presidència en el termini d'un mes, a comptar de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 d'abril de 1997.- El director general d'Interior: José López Garrido.